“ศบค.” พบผู้ติดเชื้อโควิดใหม่ 150 ราย ดันยอดป่วยสะสมพุ่งทะลุ 2.5 หมื่นคน
“ศบค.” รายงานสถานการณ์การแพร่ระบาดของเชื้อไวรัสโควิด-19 ระบุพบผู้ติดเชื้อโควิดใหม่ 150 ราย ดันยอดป่วยสะสมพุ่งทะลุ 2.5 หมื่นคน ไม่มีผู้เสียชีวิตเพิ่ม
“ศบค.” รายงานสถานการณ์การแพร่ระบาดของเชื้อไวรัสโควิด-19 ระบุพบผู้ติดเชื้อโควิดใหม่ 150 ราย ดันยอดป่วยสะสมพุ่งทะลุ 2.5 หมื่นคน ไม่มีผู้เสียชีวิตเพิ่ม
18 ก.พ. 2564

แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (18 ก.พ.64) ระบุพบผู้ป่วยยืนยันติดเชื้อรายใหม่ 150 ราย เป็นผู้ติดเชื้อในประเทศ 142 ราย มาจากระบบเฝ้าระวังและระบบบริการฯ 38 ราย คัดกรองเชิงรุกในชุมชน 104 ราย และผู้ที่เดินทางมาจากต่างประเทศ เข้าพักในสถานที่กักกันที่รัฐจัดให้ (State Quarantine) 8 ราย
ทั้งนี้ จำนวนผู้ป่วยยืนยันสะสมในประเทศล่าสุดเพิ่มขึ้นเป็น 25,111 ราย แบ่งเป็นผู้ป่วยที่ติดเชื้อภายในประเทศ 22,446 ราย และการตรวจคัดกรองเชิงรุก 14,256 ราย และผู้เดินทางมาจากต่างประเทศ 2,665 ราย เข้าสถานที่กักกันที่รัฐจัดให้ 2,056 ราย รักษาหายป่วยเพิ่ม 249 ราย รักษาหายแล้วรวม 23,946 ราย ยังรักษาอยู่ 1,083 ราย ไม่มีรายงานผู้เสียชีวิตเพิ่ม ยอดผู้เสียชีวิตสะสมคงที่ 82 ราย